- Hindi News
- National
- बोर्ड परीक्षा में नकल तो नहीं हो रही, जांचने के लिए ऑटो से पहुंचे अधिकारी
बोर्ड परीक्षा में नकल तो नहीं हो रही, जांचने के लिए ऑटो से पहुंचे अधिकारी
बोर्ड परीक्षा में चेकिंग के लिए मंगलवार को जिला पंचायत सीईओ कीर्ति खुरासिया ने नया तरीका निकाला। वह जिला शिक्षा अधिकारी अनुराग जायसवाल के साथ ऑटो से पहुंचीं। उन्होंने दो स्कूलों का निरीक्षण ऐसे ही किया। इसका कारण बताते हुए डीईओ जायसवाल ने बताया कि सरकारी गाड़ियों पर स्कूल संचालकों की नजर रहती है, वह गाड़ी देखते ही अंदर सूचना दे देते हैं और नकल छिपा दी जाती है, इसलिए ऑटो से निरीक्षण किया, हालांकि दोनों स्कूल में कोई अव्यवस्था नहीं मिली। गौरतलब है कि बोर्ड परीक्षा में नकल रोकने के लिए सरकारी अधिकारी लगातार स्कूलों का दौरा कर रहे हैं। कलेक्टर पी. नरहरि ने इसके लिए सभी एसडीएम, तहसीलदार की ड्यूटी उड़नदस्ते में लगा रखी है और जिला पंचायत सीईओ को नोडल अधिकारी बनाया है।
tgl_Latn sot_Latn hin_Deva hin_Deva hin_Deva